Gamtoos Avontuurrit dié naweek | News24
Gamtoos Avontuurrit dié naweek
TREK nader jou motor, bakkie, 4x4, motorfiets, trekker of enige ander vervoermiddel met wiele en vat die pad na die Gamtoosvallei in Patensie.
Ja, dit is weer tyd vir die jaarlikse Gamtoos Toerisme Avontuurrit wat pret vir oud en jonk belowe.
Dié avontuurrit is 'n pret geleentheid vir die hele gesin. Dit vind plaas op gewone paaie en deelnemers kan in enige tipe vervoermiddel deelneem.
Elke voertuig ontvang 'n lêer wat roete-aanwysings, inligtingstukke, brosjures, vrae ens. bevat by die vertrekpunt. Daar is 8 stoppunte waar punte ingesamel moet word om te kwalifiseer vir die wen- en naaswenner pryse. Die vrae leer deelnemers meer van die Gamtoosvallei en Patensie sodat hule Gamtoos Toe-risme se opsies beter kan benut.
Groot pryse kan gewen word. Die avontuurrit vind op 3 Oktober om 08:00 by die Loerie-ruskamp plaas. Kaartjies kos R120 per deelnemer. Vir kaartjies of inligting, skakel Nichola Uys by 083 556 3206 of stuur 'n epos na gamtoosadventuredrive@baviaans.net